
Mga Pinaniniwalaan Sa Islam 

Ang Tawhid at ang mga Uri Nito 

Ang Tawhid ay ang pagbubukod-tangi kay Allah sa anumang 
nauukol sa Kanya at sa anumang kailangang gampanan sa Kanya 
na mga uri ng pagsamba. Sinabi ni Allah 1 (51:56): “Hindi Ko 
nilikha ang jinni at ang tao kung hindi upang sambahin nila 
Ako.” Sinabi pa Niya (4:36): “Sambahin ninyo si Allah at huwag 
kayong magtambal sa Kanya ng anuman.” Ang Tawhid ay 
tatlong uri: Tawhid al-Uluhiyah (Kaisahan sa Pagkadiyos), Tawhid 
ar-Rububiyah (Kaisahan sa Pagkapanginoon) at Tawhid al-Asma’ 
wa as-Sifat (Kaisahan sa mga Pangalan at mga Katangian). 

1. Ang Tawhid ar-Rububiyah 

Ang Tawhid ar-Rububiyah (Kaisahan sa Pagkapanginoon) ay 
ang pagbubukod-tangi kay Allah sa paglikha at pangangasiwa sa 
sansinukob na ito, at na Siya rin ang Tagapagtustos, ang 
Tagapagbigay-buhay, ang Tagabawi ng buhay, at ang nagtataglay 
ng paghahari (o pagmamay-ari) sa mga langit at lupa. Sinabi ni 
Allah (35:3): “May tagapaglikha pa bang iba pa kay Allah na 
nagtutustos sa inyo mula sa langit at lupa? Walang Diyos 
kundi Siya....” Sinabi pa Niya (67:1): “Mapagpala Siya na 
nasa kamay Niya ang paghahari—at Siya ay may kakayahan 
sa lahat ng bagay —” Ang paghahari ni Allah ay paghaharing 
sumasaklaw sa lahat ng nasa Sansinukob, ginagawa niya rito ang 
anumang ninanais Niya. 

1 Ang mga talata ng Qur’an o mga Hadith na sinipi rito ay salin lamang mula sa 
wikang Arabe ng kahulugan ng Salita ni Allah o ng salita ni Propeta Muhammad 
(SAS), ayon sa kakayahan ng tagapagsalin. 

Tungkol naman sapaniumukod-tangi ni Allah sa pangangasiwa, 
Siya ay namumukod sa pangangasiwa sapagkat Siya lamang ang 
nangangasiwa sa mga nilikha. Sinabi Niya (7:54): “Tunay ngang 
Kanya ang paglikha at ang pag-uutos. Mapagpala si Allah, 
ang Panginoon ng mga nilalang.” Walang nagkakaila sa uri ng 
Tawhid na ito kundi ang mga abnormal sa mga tao. Ikinakaila 
nila ito sa salita sa kabila ng pagkilala nila nito sa kaibuturan ng 
mga puso nila, gaya nga ng sinabi ni Allah (27:14): “Ikinaila nila 
ang mga tanda, samantalang natiyakito ng mga sarili nila,...” 

2. Ang Tawhid al-Uluhiyah 

Ang Tawhid al-Uluhiyah (Kaisahan sa Pagkadiyos) ay ang 
pagbubukod-tangi kay Allah sa lahat ng uri ng pagsamba: hindi 
gagawan ng tao si Allah ng isa pang sasambahin at pag-uukulan 
ng pagsamba. Ang uri na ito ng Tawhid ay ang dahilan kung kaya 
nilikha ni Allah ang mga nilikha, gaya nga ng sinabi Niya (51:56): 
“Hindi Ko nilikha ang jinni at ang tao kung hindi upang 
sambahin nila Ako.” Ito rin ang dahilan kung kaya isinugo Niya 
ang mga propeta at ibinaba Niya ang mga Banal na Aklat, gaya 
nga ng sinabi Niya (21:25): “Hindi Kami nagsugo noong wala 
ka pa ng sugo kung hindi Namin isiniwalat dito na walang 
Diyos kundi Ako, kaya sambahin ninyo Ako.” Ang uring ito ng 
Tawhid din ang ikinaila ng mga Mushrik noong anyayahan sila ng 
mga sugo sa Tawhid (7:70): “Sinabi nila: “Dumating ka ba sa 
Amin upang sambahin namin si Allah lamang at iwan namin 
ang sinasamba noon ng mga ninuno namin?...” 

Dahil dito, hindi matatanggap na magbaling ng anuman sa 
mga uri ng pagsamba sa iba pa kay Allah, ni sa anghel na malapit 
kay Allah, ni sa propeta na isinugo, ni sa matuwid na tao, at ni sa 
isa man sa mga nilikha sapagkat ang pagsamba ay hindi 
magtatanggap kung hindi ukol kay Allah. 

3. Aug Tawhid al-Asma’ wa as-Sifat 

Ang Tawhid al-Asma’ wa as-Sifat (Kaisahan sa mga Pangalan 
at mga Katangian) ay angpaniniwala sapamumukod-tangi ni Allah 
sa anumang ipinangalan Niya at ipinanlarawan Niya sa sarili Niya, 
na nasasaad sa Qur’an, o sa anumang ipinangalan ng Sugo Niya 
(SAS) 1 sa Kanya at ipinanlalarawan nito sa Kanya na nasasaad sa 
Hadith, 2 at ang pagkikilala sa mga ito sa paraang naaangkop sa 
kadakilaan Niya nang walang Tahrtf (pagpapalit ng kahulugan), 
walang Ta‘til (pag-aalis ng kahulugan), walang Takyif 
(paglalarawan ng kahulugan), at walang Tamthil (paghahalintulad), 
ayon sa tunay na kahulugan ng mga ito, hindi ayon sa kahulugang 
patalinhaga. Ang halimbawa nito ay na si Allah ay nagpangalan sa 
sarili Niya ng al-Hayy (ang Buhay), kaya naman tungkulin nating 
maniwala na ang al-Hayy (ang Buhay) ay isa sa mga pangalan ni 
Allah at tungkulin din nating maniwala sa anumang katangiang 
nilalaman ng pangalangito at iyonay angganap na buhay na hindi 
naunahan ng kawalang-buhay at hindi susundan ng pagkalipol. 
Pinangalanan ni Allah ang sarili Niya na as-Sami‘ (ang 
Nakaririnig) kaya tungkulin nating maniwala na ang as-SamV ay 
isa sa mga pangalan Niya, na ang pagdinig ay isa sa mga 
katangian Niya, at na Siya ay Nakaririnig. 

Isa pang halimbawa. Nagsabi si Allah (5:64): “Nagsabi ang 
mga Hudyo: “Ang kamay ni Allah ay nakagapos.” Magapos ang 
mga kamay nila at sumpain sila sa sinabi nila. Datapuwa’t 
ang dalavva Niyang kamay ay nakaabot: nagkakaloob Siya sa 
paraang niloloob Niya. ...” Samakatuwid, kinilala ni Allah na 

1 (SAS): Sail all ah u ‘ Alayhi wa Sallanr. Sumakanya ang pagpapala at kapayapaan 
ni Allah. Binabanggit ito sa tuwing tinutukoy si Propeta Muhammad (SAS). 

2 Ang Hadith ay ang ulat hinggil sa kung ano ang sinabi, ang ginavva at ang 
sinang-ayunan ng Propeta (SAS). 

nagtataglay ang sarili Niya ng dalawang kamay, na inilarawang 
nakaabot: masaganang nagbibigay. Kaya, tungkulin nating 
maniwala na si Allah ay may dalawang kamay na nakaabot upang 
magbigay at magbiyaya. Subalit tungkulin nating huwag nating 
tangkain—sa pamamagitan ng imahinasyon ng atingmga isip ni sa 
pamamagitan ng pagbigkas ng ating mga bibig—na ilarawan ang 
kahulugan ng dalawang kamay na iyon ni ihalintulad ang mga 
iyon sa mga kamay ng mga nilikha sapagkat si Allah ay nagsasabi 
(42:11): “...Walang anumang katulad sa Kanya. Siya ay ang 
Nakaririnig, ang Nakakikita.” 

Ang buod ng tinalakay tungkol sa uri ng Tawhid na ito ay na 
tungkulin nating kilalanin ang anuman sa mga pangalan at mga 
katangian na kinilala ni Allah na taglay ng sarili Niya at kinilala 
ng Sugo Niya (SAS) na taglay Niya ay on sa tunay na kahulugan ng 
mga ito, nang walang Tahrif (pagpapalit ng kahulugan), walang 
Tamthil (paghahalintulad), walang Takyif (paglalarawan ng 
kahulugan), at walang Ta‘til (pag-aalis ng kahulugan). 

Ang Kahulugan ng La Uaha Wallah 

Ang paniniwala sa Ld Ildha Illalldh : Walang Diyos Kundi si 
Allah ay ang pangunahing saligan ng Islam at ito ay may 
pinakadakilang kalagayan sa Relihiyong Islam sapagkat ito ang 
una sa mga haligi ng Islam, ang pinakamataas na sangay sa mga 
sangay ng pananampalataya, at ang pagtanggap ni Allah sa mga 
gawa ng tao ay nakabatay sa pagpapahayag nito at sa pagkilos o 
paggawa ayon sa mga hinihiling nito. Tungkol naman sa totoong 
kahulugan nito na hindi dapat lumihis dito ang pag-unawa ay 
walang sinasamba sa totoo kundi si Allah ; ang kahulugan nito 
ay hindi ‘walang Tagapaglikha kundi si Allah,’o‘walang may 
kakayahang lumalang kundi si Allah,’ o ‘walang umiiral kundi si 
Allah.’ Ang pahayag na ito ay may dalawang Saligan: 

1. Ang pagkakaila. Ito ay napapaloob sa pagsabi natin ng Ld 
Ildha: Walang Diyos, sapagkat ikinaila nito ang pagkadiyos 
sa lahat ng bagay. 

2. At ang pagkilala. Ito ay napapaloob sa pagsabi natin ng 
Illalldh : Kundi si Allah, sapagkat kinilala nito na ang 
pagkadiyos ay ukol kay Allah lamang: wala Siyang katambal. 
Samakatuwid, walang sasambahin kundi si Allah lamang at 

hindi ipinahihintulot na magbaling ng anuman sa mga uri ng 
pagsamba sa iba bukod pa kay Allah. Kaya ang nagsasabi ng Ld 
Ildha Illalldh , nang nalalaman ang kahulugan nito at kumikilos 
ay on sa hinihiling nito gaya ng pagtanggi sa Shirk at pagkilala sa 
kaisahan ni Allah, kalakip ng matatag na paniniwala sa isinasaad 
nito at ng pagkilos ayon dito, siya talaga ang Muslim. Ang 
kumikilos ayon sa hinihiling ng Ld Ildha Illalldh , ngunit walang 
paniniwala rito, siya ay Munafiq; 1 ang kumikilos nang salungat sa 
hinihiling nito gaya ng paggawa ng Shirk ay Mushrik 2 na Kafir, 3 
kahit pa man sabihin niya ito sa pamamagitan ng bibig niya. 

Ang Kapakinabangang Dulot ng LA ildha Wallah 

Ang pahayag na ito ay may maraming kapakinabangan at mga 
bungang idinudulot. Ang mga sumusunod ang ilan sa mga ito: 

1. Na ito ay dahilang humahadlang sa pananatili magpakailanman 
sa Impiyemo ng sinumang naniniwala sa Tawhid na naging 
karapat-dapat na pumasok sa Impiyemo (dahil sa mga masama 
na nagawa). Nasasaad sa Hadfth sa Sahfh al-Bukhari at Sahih 
Muslim na ang Propeta (SAS) ay nagsabi: “Ilalabas sa 

1 Nagkukunwari o nagpapanggap na sumasampalataya sa Islam. 

Ang Mushrik ay ang sinumang lumalabag sa Tawhid at naniniwala o gumagawa 
ng Shirk. Ang Shrik ay ang kabaligtaran ng Tawhid o ang pag-uukol sa iba pa 
kay Allah ng anumang nauukol lamang kay Allali. 

Ang Kafir ay isang di-Muslim o ang tumatangging sumampalataya sa Islam. 

Impiyerno ang sinumang nagsabi ng La Ilaha Illallah 
ha bang sa puso niya ay may kasimbigat ng isang butil na 
barley na kabutihan f at ang sinumang nagsabi ng La Ilaha 
Illallah habang sa puso niya a y may kasimbigat ng isang 
butil na trigo na kabutihan , at ilalabas din sa Impiyerno ang 
sinumang nagsabi ng La Ilaha Illallah habang sa puso niya 
ay may kasimbigat ng isang butil na alabok na kabutihan. ” 

2. Alang-alang dito ay nilikha ang Jinni at angTao. Sinabi ni 
Allah (51:56): “Hindi Ko nilikha ang Jinni at angTao 
kung hindi upang sambahin nila Ako.” 

3. Ito rin ang dahilan kaya isinugo ang mga Sugo at ibinaba ang 
mga Banal na Aklat. Sinabi Niya (21:25): “Hindi Kami 
nagsugo noong wala ka pa ng isang sugo kung hindi Kami 
nagkasi sa kanya na walang Diyos kundi Ako, kaya 
naman sambahin ninyo Ako.” 

4. Ito ang susi ng pag-aanyaya ng mga sugo ni Allah. Silang lahat 
ay nag-anyaya sa katuruang ito. Ang bawat isa sa kanila, ayon 
sa nasasaad sa Qur’an (7:73), ay nagsasabi sa mga tao nila: 

“...Sambahin ninyo si Allah; wala na kayong Diyos na iba 
pa sa Kanya....” 

5. Ito ang pinakamainam na binabanggit sa paggunita kay Allah, 
gaya nga ng sinabi ng Propeta (SAS): “Ang pinakamainam 
na sinabi ko at ng mga propeta na nauna sa akin ay La 
ilaha illallah, wahdahu la Sharika lah (WalangDiyos kundi 
si Allah—tanging Siya lamang: wala Siyang katambal ).” 

Mga Kundisyon ng La Ilaha Wallah 

Ang paniniwala sa Ld Ildha Illallah ay may pitong kundisyon; 
hindi magiging makabuluhan ang pagbigkas niyon kung hindi 
nabuo ang mga ito at sinunod ng tao ang mga ito nang walang 
pagsalungat sa anuman sa mga ito. 

1. Ang Kaalaman 

Ito ay ang kaalaman sa kahulugan nito batay sa pagkakaila (na 
may iba pang totoong Diyos) at pagkilala (na si Allah lamang ang 
totoong Diyos) at batay sa ang anumang gawaing hinihiling nito. 
Samakatuwid, kapag nalaman ng isang tao na si Allah ang 
kailangang sambahin lamang, na ang pagsamba sa iba sa Kanya 
ay walang saysay at gumawa siya ayon sa hinihiling ng kaalamang 
iyon, siya ay talagang nakaaalam sa kahulugan ng Ld ildha 
ilialldli. Nagsabi si Allah (47:19): “Kaya pakaalamin mo na 
walang Diyos kundi si Allah,...” Nagsabi naman ang Sugo 
(SAS): “Ang sinumang mamatay at nalalaman niya na walang 
Diyos kundi si Allah , papasok siya sa Paraiso. ” 

2. Ang Katiyakan 

Ito ay nangangahulugang bibigkasin ang Shahadah: Ld ildha 
illalldh ayon sa katiyakang ikinapapanatag ng puso nang hindi 
pinapasukan ng anumang mga pag-aalinlangang ihinahasik ng mga 
demonyong jirnri tao at mga demonyong tao. Manapa’y sinasabi 
ito nang may ganap na katiyakan sa ipinahihiwatig nito. Nagsabi 
si Allah (49:15): “Ang mga sumasampalataya lamang ay ang 
mga naniwala kay Allah sa Kanyang Sugo, at pagkatapos ay 
hindi sila nag-alinlangan ...” Nagsabi naman ang Sugo (SAS): 
“Sumasaksi ako na walang Diyos kundi si Allah at na ako ay 
Sugo ni Allah . Walang makikipagtagpo kay Allah na isang 
taong hindi nagdududa sa dalawang [pagsasaksing] ito nang 
hindi papasok sa Paraiso . ” 

3- Ang Pagtanggap 

Nangangahulugan ito na tatanggapin ang lahat ng hinihiling ng 
paniniwala sa Ld Ildha Illalldh, sa isip at sa salita. Kaya naman 
paniniwalaan ang mga Kapahayagan ni Allah at ang lahat ng 
nasasaad mula sa Sugo (SAS). Tatanggapin ang lahat ng mga ito, 

at walang anumang tatanggihan sa mga ito. Nagsabi si Allah 
(2:285): “Sumampalataya ang Sugo sa ibinaba sa kanya mula 
sa Panginoon niya, at gayon din ang mga Mananampalataya. 
Bawat isa ay sumampalataya kay Allah, sa mga anghel Niya, 
sa mga Aklat Niya, at sa mga sugo Niya. “Hindi kami 
nagtatangi-tangi sa mga sugo,” sabi nila . At sinabi pa nila: 
“Narinig namin at tumalima kami; igawad Mo po ang Iyong 
kapatawaran, Panginoon namin; at sa Iyo ang Hantungan.” 

Pumapasok sa larangan ng pagtanggi at kawalan ng pagtanggap 
ang sinumang tumututol o tumatanggi sa ilan sa mga patakaran o 
mga kaparusahan na itinakda ng Shari 4 ah (Batas ng Islam), gaya 
ng mga tumututol sa parusang iginagawad sa salang pagnanakaw 
o pangangalunya, o sa pag-aasawa ng higit sa isa, o sa paraan ng 
paghahati ng mana, at ibapa. Nagsabi si Allah (33:36): “Hindi 
nararapat para sa lalaking mananampalataya ni sa babaeng 
mananampalataya, kapag nagtakda si Allah at ang sugo Niya 
ng isang kautusan, na magkakaroon pa sila ng pagpipilian sa 
pagpapasya nila....” 

4. Ang Pagpapaakay 

Ito ay ang pagsuko at ang pagpapaakay sa pamamagitan ng 
pagpapaakay sa ipinahihiwatig ng Ld Ildha Illalldh. Marahil ang 
pagkakaiba sa pagitan ng pagpapaakay at ng pagtanggap ay na ang 
pagtanggap ay ang pagpapahayag ng pagtanggap sa kawastuhan 
ng kahulugan nito sa pamamagitan ng salita, samantalang ang 
pagpapaakay naman ay ang pagsunod sa pamamagitan ng mga 
paggawa. Kapag nalaman ng isang tao ang kahulugan ng Ld Ildha 
Illalldh, naniwala rito nang may katiyakan, at tinanggap ito ngunit 
hindi naman siya nagpaakay, hindi nagpasakop, hindi sumuko, at 
hindi niya ginawa ang hinihiling ng kanyang nalaman, tunay na 
iyon ay wala ring mabuting maidudulot sa kanya. Nagsabi si 

Allah (39:54): “Magbalik-loob kayo sa Panginoon ninyo at 
sumuko kayo sa Kanya....” at sinabi pa Niya (4:65): “Kaya 
hindi nga, sumpa man sa Panginoon mo, hindi sila 
sumasampalataya hangga’t hindi ka nila ginagawang 
tagabatol sa anumang hidwaang namamagitan sa kanila, at 
pagkatapos ay hindi sila nakasusumpong sa mga sarili mila 
ng pagtutol sa anumang ihinusga mo at nagpapasakop sila 
nang tunay na pagpapasakop.” 

5. Ang Pagpapakatotoo 

Ito ay ang pagpapakatotoo kay Allah, sa pamamagitan ng 
pagiging totoo sa pananampalataya at totoo sa Pinaniniwalaan. 
Nagsabi si Allah (9:119): “O mga sumampalataya, mangilag 
kayong magkasala kay Allah at maging kasama kayo ng mga 
nagpapakatotoo.” Nagsabi naman ang Sugo (SAS): “Ang 
sinumang magsabi ng La Haha Illallah nang totoo mula sa 
puso niya, papasok siya sa Paraiso. ” Samakatuwid, kung binigkas 
man ng isang tao ang Shahadah sa pamamagitan ng dila niya 
ngunit tinanggihan naman sa puso ang ipinahihiwatig nito, hindi 
makapagliligtas iyon sa kanya; sa halip ay pumapasok lamang 
siya sa hanay ng mga Munafiq. Kabilang din sa sumasalungat sa 
pagpapakatotoo ay ang pagpapasinungaling sa anumang ihinatid 
ng Sugo (SAS) na katuruan o ang pagpapasinungaling sa ilan sa 
ihinatid niya, sapagkat si Allah ay nag-utos sa atin na tumalima at 
maniwala sa Sugo (SAS), at iniugnay pa nga Niya iyon sa 
pagtalima sa Kanya. Sinabi Niya (24:54): “Sabihin mo: 
“Tumalima kayo kay Allah at tumalima kayo sa Sugo;...” 

6. Ang Pag-uukol ng Katapatan. 

Ito ay ang pagdadalisay ng tao sa gawa niya o kilos niya, sa 
pamamagitan ng matuwid na hangarin, mula sa lahat ng bahid ng 
Shirk. Iyon ay nangangahulugang mamumutawi sa kanya ang lahat 

ng mga salita at mga gawa upang tapat na iukol kay Allah. 
Hahangaring makamit ang pagkalugod Niya, nang walang bahid 
ng pagpapakitang-tao, o ng hangaring mapuri ng tao o, ng layuning 
magtamo ng kapakinabangan, o ng pansariling hangarin, ong 
pagnanasang hayag o lihim, o ng udyok ng pagkilos dala ng pag- 
ibig sa isang tao o pananaw sa buhay o prinsipyo o partidong 
sinusunod nang walang pagsasaalang-alang sa patnubay buhat kay 
Allah. Manapa’y kailangang siya, sa gawain niya, ay naghahangad 
na makamit ang ikalulugod ni Allah at ang kaligtasan sa Kabilang- 
buhay. Hindi ibaling ang puso sa kahit sinumang nilikha dahil sa 
pagnanais namagkamit mula rito ng gantimpala o pagpapasalamat. 
Nagsabi si Allah (39:3): “Tunay ngang ukol kay Allah ang 
wagas na pagsamba....” at sinabi pa Niya (98:5): “Walang 
ipinag-utos sa kanila kundi sambahin nila si Allah nang nag- 
uukol ng katapatan sa Kanya sa pagsamba...” Nasasaad naman 
sa Sahih al-Bukhari at Sahih Muslim, sa Hadith na isinalaysay ni 
‘Utban, na ang sabi ng Sugo (SAS): “Tunay na si Allah ay 
nagkait nga sa Impiyerno ng sinumang nagpahayag ng La 
Ilaha Illallah, na naghahangad sa pamamagitan niyon ng 
ikinalulugod ni Allah. ” 

7. Ang Pag-ibig 

Ang tinutukoy rito ay ang pag-ibig sa dakilang Pahayag na ito, 
at sa ipinahihiwatig nito at sa hinihiling nito. Samakatuwid, 
iibigin si Allah at ang Sugo Niya (SAS), pangingibabawin ang pag- 
ibig sa Kanilang dalawa higit sa lahat ng pag-ibig, at gagampanan 
ang mga kundisyong hinihingi ng pag-ibig na ito at ang mga 
hinihiling na gagawin para rito. Iibigin si Allah nang may kalakip 
na pagpipitagan, pagdakila, takot, at pag-asa. Iibigin ang iniibig 
ni Allah na mga pook gaya ng Makkah, Madinah, at mga Masjid 
sa kabuuan; mga panahon na gaya ng buwan ng Ramadan, unang 
sampung araw sa buwan ng Dhul Hijjah at iba pa; mga persona na 

gaya ng mga propeta, mga sugo, mga anghel, mga matapat na tao, 
mga Shahid, 1 at mga matuwid na tao; mga gawaing panrelihiyon na 
gaya ng pagsasagawa Salah, pagbibigay ng Zakah, pag-aayuno, at 
pagsasagawa ng Hajj; mga salita na gaya ng pagbigkas ng Dhikr 
at pagbabasa ng Qur’an. 

Kabilang din sa pag-ibig na ibigin ang mga iniibig ni Allah 
nang higit kaysa sa mga iniibig ng sarili, mga pinakaaasam-asam 
nito, at mga minimithi nito. Bahagi rin ng pag-ibig kay Allah na 
kasuklaman ang kinasusuklaman Niya: kasusuklaman ang mga 
walang pananampalataya, ang kawalang-pananampalataya, ang 
kasuwailan, at ang pagsuway. Nagsabi si Allah (5:54): “O mga 
sumampalataya, ang sinumang tatalikod sa inyo sa kanyang 
relihiyon, magdadala si Allah ng mga taong Kanyang iibigin 
sila at kanilang iibigin Siya, na mga mapagpakumbaba sa mga 
Mananampalataya, mga mabagsik sa mga Tumatangging 
sumampalataya. Makikibaka sila sa landas ni Allah at hindi 
sila mangangamba sa paninisi ng naninisi....” 

Ang Kahulugan ng Muhammad RasuIuUah 

Ang Muhammad Rasulullah (si Muhammad ay Sugo ni Allah) 
ay ang pagkilala sa salita at sa isip na siya ay Lingkod at Sugo ni 
Allah sa lahat ng tao, at ang pagkilos at ang paggawa ayon sa 
hinihiling ng pagkilalang ito, gaya ng pagtalima sa kanya sa 
anumang ipinag-utos niya, pamniwala sa anumang sinabi niya, 
pag-iwas sa anumang ipinagbawal niya at sinaway, at na hindi 
sasambahin si Allah nang hindi ayon sa itinagubilin niya. Ang 
pagsaksi na si Muhammad ay Sugo ni Allah ay may dalawang 
Haligi o Batayan: Lingkod ni Allah at Sugo ni Allah. Ang 
dalawang ito ay humahadlang sa pagpapalabis at pagwawalang- 


1 Martir o taong namatay na nakikipaglaban alang-alang sa Islam. 





Mga Pinaniniwalaan Sa Islam 



bahala sa karapatan niya. Siya ang Lingkod at ang Sugo ni Allah 
at siya ang pinakaganap na nilikha dahil sa dalawang marangal na 
katangiang ito. Ang kahulugan ng Lingkod dito ay ang 
mananambang alipin . Ibig sabihin: siya ay isang taong nilikha 
na nilikha mula sa knng saan nilikha ang mga tao; nangyayari sa 
kanya ang nangyayari sa kanila. Sinabi ni Allah (18:110): 
“Sabihin mo: “Ako ay tao lamang na tulad ninyo....” at ang 
sabi pa Niya (18:1): “Ang papuri ay ukol kay Allah na 
nagbaba sa lingkod Niya ng Aklat at hindi Niya ito nilagyan 
ng kabaluktutan.” 

Ang kahulugan naman ng Sugo ay ang isinugo sa lahat ng tao 
dala ang paanyaya sa pagsamba kay Allah, bilang tagapaghatid ng 
nakalulugod na balita at tagapagbabala. Sa pagsaksi sa kanya 
(SAS) sa pamamagitan ng dalawang katangiang ito (Lingkod at 
Sugo) ay nahahadlangan ang pagpapalabis at pagwawalang-bahala 
sa karapatan niya. Kaya nga lamang mayroong maraming nag- 
aangking kabilang diumano sa mga tagasunod niya na nagpapalabis 
at nagpapasobra kaugnay sa karapatan niya hanggang sa inangat 
na siya, mula sa antas ng pagiging mananamba, sa antas na pinag- 
uukulan ng pagsamba bukod pa kay Allah. Hinihingan siya ng 
saklolo bukod pa kay Allah. Hinihilingan siya ng bagay na 
walang may kakayahang magbigay kundi si Allah, gaya ng 
pagtugon sa mga pangangailangan at pag-aalis ng mga kapighatian. 
May iba namang nagkakaila sa mensahe niya o nagwawalang- 
bahala sa pagsunod sa kanya o sumasalig sa mgapahayagna 
sumasalungat sa mensaheng hinatid niya. 

Mga Haligi ng Pananampalataya 

Nalalaman natin, batay sa mga katibayan buhat sa Qur’an at 
Hadith, na ang mabuting mga gawa at mga salita ay nagkakaroon 
lamang ng kabuluhan at tinatanggap kapag nagmula sa wastong 

paniniwala. Samakatuwid, kung ang paniniwala ay hindi tama, 
mawawalan ng kabuluhan ang lahat ng gawa at salitang nagmula 
roon gaya ng sinabi ni Allah (5:5): “...Ang sinumang tumanggi 
sa Pananampalataya, nawalan na ng kabuluhan ang gawa 
niya at siya sa Kabilang-buhay ay kabilang sa mga talunan.” 
at sabi pa Niya (39:65): “Talagang ikinasi na sa iyo at sa mga 
nauna sa iyo na talaga namang kung nagtambal ka kay Allah 
ay talagang mawawalan nga ng kabuluhan ang gawa mo at 
talagang ikaw ay mapabibilang nga sa mga talunan.” 

Ipinakikita ng Aklat ni Allah at ng Hadith ng Kanyang Sugo 
(SAS) na ang wastong paniniwala ay mabubuod sa paniniwala: 

1. Kay Allah, 

2. Sa mga anghel Niya, 

3. Sa mga aklat Niya, 

4. Sa mga sugo Niya, 

5. Sa Huling Araw, at 

6. Sa Tadhana at Takda—ang mabuti rito at ang masama nito. 
Ang anim na ito ang Saligan ng Wastong Paniniwala na 

ibinabang kasama ng mga ito ang Mahal na Aklat ni Allah at 
isinugong kasama ng mga ito ang Kanyang Sugo na si Muhammad 
(SAS). Tinatawag ang mga ito na mga Haligi ng pananampalataya. 

1. Ang Paniniwala kay Allah 

Bahagi ng pananampalataya kay Allah ay ang maniwala na 
Siya ang totoong Diyos na karapat-dapat sa Pagsamba at wala 
nang iba pa sapagkat Siya ang Tagapaglikha ng mgatao, ang 
Nagbibiyaya sa kanila, ang Nagtutustos sa mga pangangailangan 
nila, ang Nakaaalam sa inililihim nila at inihahayag nila, at ang 
May-kakayahang maggantimpala sa masunurin sa kanila at 
magparusa sa suwail sa kanila. Alang-alang sa Pagsambang ito ay 
nilikha ni Allah ang Jinni at ang Tao at ipinag-utos Niya iyon sa 

kanila, gaya ng sinabi Niya (51:56-58): “Hindi Ko nilikha ang 
jinn at ang tao kung hindi upang sambahin nila Ako. Hindi 
Ako nagnanais mula sa kanila ng panustos at hindi Ako 
nagnanais na pakainin nila Ako. Tunay na si Allah ay ang 
Tagapagtustos, ang Nagtataglay ng matatag na lakas.” 

Isinugo ni Allah ang mga Sugo at ibinaba Niya ang mga Aklat 
upang ilahad ang katotohanang ito, upang anyayahan ang mga tao 
sa katotohanang ito at upang magbigay-babala laban sa anumang 
sumasalungat dito, gaya ng sinabi Niya (16:36): “Talaga ngang 
nagpadala Kami sa bawat kalipunan ng isang sugo na 
nagsasabi : “Sambahin ninyo si Allah at iwaksi ninyo ang 
diyus-diyusan.”...” 

Ang pinakadiwa ng Pagsamba na ito ay ang ilaan kay Allah 
ang lahat ng uri ng pagsambang isinasagawa ng tao gaya ng 
panalangin, pangamba, pag-asa, dasal, pag-aayuno, pag-aalay, 
pamamanata at iba pang mga uri ng pagsamba, sa paraang may 
pagpapakumbaba sa Kanya, may pag-asa at may takot, kalakip ang 
lubos na pag-ibig sa Kanya at pagpapakaaba sa kadakilaan Niya. 
Ang nakararaming bahagi ng Qur’an ay ibinaba dahil sa dakilang 
simulaing ito, gayang sabiNiya (39:2-3): “...kaya sambahin mo 
si Allah naag nag-uukol ng katapatan para sa Kanya sa 
pagsamba. Tunay ngang ukol kay Allah ang wagas na 
pagsamba....” at sabi pa Niya (17:23): “Itinadhana ng 
Panginoon mo na hindi kayo sasamba kundi sa Kanya,...” at 
sabi pa Niya (40:14): “Kaya dumalangin kayo kay Allah, nang 
nag-uukol ng katapatan para sa Kanya sa pagsamba, kahit 
pa man masuklam ang mga tumatangging sumampalataya.” 

Bahagi rin ng pananampalataya kay Allah ang maniwala sa 
lahat ng tungkulin at obligasyong ibinigay Niya sa kanyang mga 
lingkod gaya ng Limang Haligi ng Islam na isinasagawa nang 
hayagan. Ang mga ito ay ang sumusunod: 

1. Ang pagsaksi na walang totoong Diyos kundi si Allah at si 
Muhammad ay Sugo ni Allah, 

2. Ang pagsasagawa ng Salah, 

3. Ang pagbibigay ng Zakah, 

4. Ang pag-aayuno sa buwan ng Ramadan, at 

5. Ang pagsasagawa ng Hajj sa Banal na Bahay ni Allah para sa 
sinumang may kakayahang makarating roon. 

At iba pang mga tungkulin na nabanggit sa Shari‘ah o Batas 
ng Islam. Ang pinakamahalaga at pinakadakila sa Limang 
Haliging ito ng Islam ay ang Shahadah o Pagsaksi na walang 
totoong Diyos kundi si Allah at si Muhammad ay Sugo ni Allah. 

Bahagi rin ng pananampalataya kay Allah ay ang maniwala na 
Siya ang Tagapaglikha ng mga nilalang, ang Tagapangasiwa ng 
kanilang mga kapakanan, at ang Tagapamahala sa kanila sa 
pamamagitan ng Kanyang kaalaman at Kanyang kapangyarihan 
ayon sa kung ano ang niloloob Niya; na Siya rin ang Nagmamay- 
ari ng Mundo at Kabilang-buhay, at ang Panginoon ng laliat ng 
mga nilalang—wala nang Tagapaglika bukod pa sa Kanya at wala 
nang Panginoon maliban pa sa Kanya; na Siya ay nagsugo ng mga 
sugo at nagpababa ng mga Banal na Aklat upang ituwdd ang mga 
tao at anyayahan sila sa ikaliligtas nila at sa ikabubuti nila sa 
Mundo at sa Kabilang-buhay; na Siya ay walang katambal sa 
lahat ng mga nabanggit na iyon. Sinabi Niya (39:62): “Si Allah 
ay Tagapaglikha ng bawat bagay, at Siya ay Pinananaligan 
sa bawat bagay.” 

Bahagi pa rin ng pananampalataya kay Allah ang maniwala sa 
napakagagandang mga pangalan Niya at napakatataas na mga 
katangian Niya na nasasaad sa Mahal na Aklat Niya at 
naisalaysay mula sa mapagkakatiwalaang Sugo Niya. 
Paniniwalaan ang mga ito nang walang Tahrif (pagpapalit ng 
kahulugan), walang Ta‘til (pag-aalis ng kahulugan), walang 

Takyif (paglalarawan ng kahulugan), at walang Tamthil 
(paghahalintulad), kalakip ng paniniwala sa ipinahihiwatig ng 
mga ito na mga dakilang kahulugan na siyang mga ‘paglalarawan’ 
kay Allah. Kailangang ‘ilarawan’ Siya sa pamamagitan ng mga 
ito sa paraang naaangkop sa Kanya, nang hindi Siya iwinawangis 
sa nilikha Niya sa anuman sa mga katangian Niya, gaya ng sinabi 
Niya (42:11): “...Walang katulad sa Kanya na anuman. Siya 
ay ang Nakaririnig, ang Nakakikita.” 

Napaloloob din sa pananampalataya kay Allah ang paniniwala 
na ang pananampalataya ay sa salita at sa gawa, nadadagdagan sa 
pamamagitan ng pagtalima at nababawasan sa pamamagitan ng 
pagsuway; at na hindi ipinahihintulot na paratangan na Kafir ang 
isa sa mga Muslim dahil sa nagawang anuman sa mga pagsuway 
na mababa sa Shirk at Kufr (Kawalang-pananampalataya), gaya ng 
pangangalunya, pagnanakaw, pakikinabang sa Riba, 1 pag-inom ng 
mga nakalalasing, pagsuway sa mga magulang, at iba pang mga 
malalaking kasalanan hangga’t hindi naman itinuturing niyon na 
ipinahihintulot ang mga ito. Batay ito sa sabi ni Allah (4:48): 
“Tunay na si Allah ay hindi magpapatawad na tambalan Siya 
ngunit magpapatawad Siya sa anumang iba pa roon sa 
kaninumang loloobin Niya. Ang sinumang nagtatambal kay 
Allah ay nakagawa na ng mabigat na kasalanan.” 

Bahagi ng pananampalataya kay Allah ang umibig dahil kay 
Allah at ang masuklam dahil rin kay Allah, ang pagkampi dahil 
kay Allah at ang pagkalaban dahil kay Allah. Iibigin at 
kakampihan ng Mananampalataya ang mga Mananampalataya, at 
kasusuklaman at kakalabanin ang mga Kafir na nasusuklam at 
kumakalaban sa Islam. 


1 Anumang patubo na nakukuha sa pautang, sa deposito sa bangko at iba pa. 

2. Aug Paniniwala sa mga Anghel 

Nagialaman ang paniniwala sa mga anghel ng pinaniniwalaan 
sa kabuuan at pinaniniwalaan sa detalye. Naniniwala ang isang 
Muslim na si Allah ay mayroong mga anghel na nilikha Niya at 
binigyan ng kalikasang tumalima sa Kanya. Sila ay maraming uri; 
mayroon sa kanila na mga itinalaga sa pagpasan ng Trono ni 
Allah, mayroon sa kanila na mga tagabantay ng Paraiso at 
Impiyemo, at mayroon sa kanilang mga itinalaga sa pagtatala ng 
mga gawa ng tao. 

Pinaniniwalaan natin sa detalye ang mga anghel na binanggit 
mismo ni Allah at ng Kanyang Sugo (SAS) ang mga pangalan, 
gaya nina Jibril, Mika’il, Malik na tagabantay ng Impiyemo, at 
Israfil na nakatalaga sa pag-ihip ng Tambuli. Ayon kay ‘A’ishah 
(RA), 1 2 ang Propeta (SAS) ay nagsabi: “Nilikha ang mga anghel 
nuila sa liwanag, nilikha ang mga jinni mula sa apoy na 
waking us ok, at nilikha si Adan ayon sa nailarawan 1 na sa 
inyo . ” Ang Hadith na ito ay itinala ni Imam Muslim. 

3. Ang Paniniwala sa mga Aklat 

Kinakailangang maniwala sa kabuuan na si Allah ay 
nagpababa ng mga banal na aklat sa Kanyang mga propeta at 
Kanyang mga sugo upang linawin ang Kanyang karapatan at 
upang mag-anyaya sa pagsamba sa Kanya lam ang. Naniniwala 
tayo sa detalye sa mga aklat na binanggit mismo ni Allah ang mga 
pangalan gaya ng Tawrah, Zabur, Injil, 3 at Qur’an. 

1 (RA): Radiyalldhu ‘Anltu para sa lalaki, Radiyalldhu ( Anhd para sa babae, 
Radiyalldhu ‘Anhum para sa marami; ang ibig sabihin nito ay: Kalugdan siya (o 
sila) ni Allah. Ito ay panalanging binabanggit sa tuwing nababanggit ang pangalan 
o taguri ng kasamahan o asawa ni Propeta Muhammad (SAS). 

2 Nilikha si Adan mula sa alabok. 

3 Ang Tawrah, ang Zabur at ang Injil ay ang mga pangalan sa wikang Arabe ng 
mga orihinal na aklat na ipinahayag ng Diyos kina Propeta Moises, Propeta David 

Ang Qur’an ang pinakamainam sa lahat ng mga banal na aklat 
at ang pangwakas sa lahat. Ito ang tagapangalaga sa mga naunang 
aklat at ang nagpapatotoo sa mga iyon. Ito ang kailangang sundin 
at isapatakaran ng sambayanang Muslim, kalakip ng mga Sunn ah 
na napatotohanang mula sa Sugo (SAS) sapagkat ipinadala ni 
Allah ang Sugo Niya na si Muhammad (SAS) bilang Sugo sa lahat 
ng jinni at tao. Ibinaba Niya sa kanya ang Qur’an upang siyang 
humatol sa kanila at ginawa Niya ito na lunas sa mga puso, 
tagapagbigay-linaw sa bawat bagay, patnubay, at awa para sa mga 
nilalang, gaya ng sinabi Niya (6:155): “Ito ay pinagpalang Aklat 
na ibinaba Namin—kaya sundin ninyo ito at mangilag kayong 
magkasala nang harinawa kayo ay kaawaan —” Sinabi pa Niya 
(16:89): “...Nagbaba Kami sa iyo ng Aklat bilang paglilinaw 
sa bawat bagay, patnubay, awa, at nakalulugod na balita para 
sa mga Muslim.” 

4. Ang Paniniwala sa mga Sugo 

Kinakailangang maniwala sa mga sugo, sa kabuuan at sa 
detalye. Naniniwala tayo na si Allah ay nagsugo sa mga lingkod 
Niya ng mga sugo bilang mga tagapaghatid ng nakalulugod na 
balita, mga tagapagbabala, at mga tagapag-anyaya sa katotohanan. 
Ang sinumang tumugon sa kanila ay magtatamo ng kaligtasan at 
ang sinumang sumalungat sa kanila ay masasadlak sa kabiguan at 
pagsisisi. Ang pangwakas at pinakamainam sa lahat ng mga sugo 

=at Propeta Jesus (Sumakanila ang kapayapaan at pagpapala m Allah). Ang 
Pentateuch sa Matandang Tipan ng Bibliya ng mga Kristiyano o ang Torah ng 
mga Hudyo, na sinasabing ipinahayag kay Moises; ang Salmo ( Psalms) sa 
Matandang Tipan, na sinasabmg ipinahayag ka David ngunit ayon naman sa 
ilang mga eskolar ng Bibliya ay hindi lamang si David ang sumulat; at ang 
Bagong Tipan sa kabuuan, ang mga Evangelio ayon kina Mateo, Marcos, Lucas 
at Juan, ang mga sulat ni Pablo at iba pang aklat sa Bagong Tipan; ang lahat ng 
mga ito ay hindi kinikilala ng Islam na siyang mga orihinal na aklat na 
ipinahayag ng Diyos kina Moises, David at Jesus. 

ay ang Propeta natin na si Muhammad (SAS), gaya ng sinabi ni 
Allah (16:36): “Talaga ngang nagpadala Kami sa bawat 
kalipunan ng isang sugo na nagsasabi : “Sambahin ninyo si 
Allah at iwaksi ninyo ang diyus-diyusan.”...” Nagsabi pa Siya 
(33:40): “Si Muhammad ay hindi ama ng isa sa mga 
kalalakihan ninyo, subalit ang Sugo ni Allah at ang pangwakas 
sa mga Propeta....” 

Ang sinuman sa kanila na binanggit ni Allah ang pangalan o 
napatunayang binanggit ng Sugo ni Allah (SAS) ang pangalan ay 
paniniwalaan natin sa detalye at nang tiyakan, tulad nina Noah, 
Hud, Salih, Abraham at iba pa—ang pinakamainam na pagpapala 
at pinakadalisay na pagbati ay makamit nilang lahat at ng ating 
Propeta. 

5. Ang Paniniwala sa Hiding Araw 

Napapaloob dito ang paniniwala sa lahat ng ipinabatid ni Allah 
at ng Sugo Niya (SAS) tungkol sa mga mangyayari pagkatapos ng 
kamatayan, gaya ng pagsubok na daranasin ng patay sa loob ng 
libingan, at pagdurusa o ginhawang daranasin nito sa libingan; at 
sa mga masasaksihan sa Araw ng Pagkabuhay, gaya ng mga 
kahila-hilakbot na mga bagay, mga paghihirap, pagtawid sa Sirat, 
pagtitimbangan ng mga nagawa, pagtutuos, paggagantimpala, at 
pagbubuklat ng mga talaan ng mga mabuti’t masamang gawa sa 
harap ng mga tao: mayroon sa kanilang kukunin ang talaan niya 
sa pamamagitan ng kanang kamay o kaliwang kamay o hindi kaya 
ay kukunin mula sa likuran. (Ang Sirat ay daang manipis pa sa 
buhok at matalas pa sa espada na itatayo sa ibabaw ng impiyemo. 
Dadaan dito ang mga tao.) 

Napapaloob din doon ang paniniwala sa Hawd na inuman para 
sa Propeta Nating si Muhammad (SAS), ang paniniwala sa Paraiso 
at Impiyerno, ang pagkakita ng mga Mananampalataya sa kanilang 

Panginoon, ang pakikipag-usap Niya sa kanila, at iba pang mga 
nasasaad sa Qur’an at mga Hadith na tunay na nagmula sa Sugo ni 
Allah (SAS). (Ang Hawd ay ang lawa ng Propeta (SAS) na kapag 
ininuman ng mga tagasunod niya, kailanman ay hindi na sila 
mauuhaw.) Kinakailangang sampalatayanan at paniwalaan ang 
lahat ng iyon ayon sa ipinaliwanag ni Allah at ng Sugo Niya (SAS). 

6. Ang Paniniwala sa Tadhana at Pagtatakda 

Ang paniniwala rito ay naglalaman ng apat na sangkap: 

1. Ang Kaalaman. Na alam ni Allah ang anumang nangyari, ang 
anumang nangyayari at ang anumang mangyayari. Alam Niya 
ang mga kalagayan ng Kanyang mga lingkod, ang mga 
makakamit na biyaya nila, ang mga taning ng kanilang buhay, 
ang kanilang mga gawa, at ang iba pang mga may kaugnayan 
sa kanila: walang nakalingid sa Kanya na anuman mula sa mga 
iyon, gaya ng sinabi Niya (8:75): "... Tunay na si Allah ay 
Maalam sa bawat bagay.” 

2. Ang Pagsulat. Ipinasulat ni Allah ang lahat ng itinakda at 
itinadhana Niyang mangyari, gaya ng sabi Niya (36:12): “... 
Lahat ng bagay ay itinala Namin sa aklat na naglilinaw.” 

3. Ang Kalooban. Maniniwala sa nangingibabaw na kalooban ni 
Allah: ang anumang niloob Niya ay mangyayari at ang 
anumang hindi Niya niloob ay hindi mangyayari, gaya nga ng 
sinabi Niya (3:40): “Ganyan si Allah, ginagawa Niya ang 
anumang niloloob Niya.” 

4. Ang Paglikha. Nilikha Niya ang lahat ng mga umiiral; wala 
nang tagapaglikha na iba pa sa Kanya at wala nang Panginoon 
maliban pa sa Kanya, gaya ng sinabi Niya (6:102): “Iyan si 
Allah, ang Panginoon ninyo: walang Diyos kundi Siya, na 
Tagapaglikha ng bawat bagay; kaya sarnbahin ninyo Siya. 
Siya ay Pinananaligan sa bawat bagay.” 

Aug mga Makalalabag sa Islam 

Maaaring matalikod ang isang Muslim sa kanyang Relihiyon 
sa pamamagitan ng maraming uri ng mga bagay na Nakalalabag 
sa Islam. Kabilang sa pinakamapanganib at pinakamadalas na 
mangyari sa mga ito ay ang sampling ito: 

1. Ang Shirk o Pagtatambal kay Allah. Nagsabi Siya (5:72): 
“...Tunay na ang sinumang nagtatambal kay Allah ay 
ipinagkait na ni Allah sa kanya ang Paraiso at ang 
magiging tuluyan niya ay ang Apoy. Ang mga lumalabag sa 
katarungan ay wala ngang mga tagatulong.” Kabilang din 
sa Shirk ang pananalangin sa mga patay, ang pagpapasaklolo sa 
kanila, ang pamamanata sa kanila, at ang pag-aalay sa kanila. 

2. Ang gumagawa ng mga tagapagitna {intermediary) sa 
pagitan niya at ni Allah —pinananalanginan ang mga ito, 
hinihilingan ang mga ito ng Pamamagitan {intercession) at 
inaasahan ang mga ito—ay naging Kafir na. 

3. Ang hindi nagturing na mga Kafir ang mga Mushrik o nag- 

alinlangan sa pagiging Kafir nila o nagtuturing na tama ang 
kanilang paniniwala ay naging Kafir na. 

4. Ang naniwala na ang patnubay ng iba pa sa Propeta (SAS) 
ay higit na perpekto kaysa sa patnubay nito, o ang hatol ng 
iba pa rito ay higit na magaling kaysa sa hatol nito, siya ay isa 
nang Kafir. Iyan ay katulad ng naniniwala na ang mga patakaran 
at ang mga batas na ginawa ng mga tao ay mainam pa kaysa sa 
Batas ng Islam, o na ang patakaran ng Islam ay hindi 
naaangkop na ipatupad sa panahon ngayon, o na ito ang isang 
dahilan ng di-pagsiilong ng mga Muslim, o na lilimitihan na 
lamang ang Islam sa ugnayan sa pagitan ng tao at Panginoon 
Niya at hindi na ito manghihimasok pa sa ibang mga aspeto ng 
buhay, o na naniniwalang ang pagpapatupad sa patakaran ni 
Allah kaugnay sa pagpuputol ng kamay ng magnanakawo 

pagba ating may- 

asawa ay hindi nababagay sa panahon ngayon. 

Napapaloob din dito ang paniniwalang ipinahihintulot na 
humatol nang hindi ayon sa Batas ni Allah kaugnay sa mga 
Mu‘amalah 1 o kaugnay sa pagpataw ng mga kaparusahan at iba 
pa, kahit pa man hindi maniwalang iyon ay mainam pa kaysa sa 
Batas ng Islam sapagkat sa pamamagitan niyon ay itinuring 
nang ipinahihintulot ang ipinagbawal ni Allah. Ang bawat 
isang nagtuturing na ipinahihintulot ang ipinagbawal ni Allah, 
siya ay isang Kafir. 

5. Ang nasusuklam sa anuman sa katuruang ihinatid ng Sugo 
(SAS), kahit pa man ginagampanan niya ito, ay naging 
Kafir na. Nagsabi si Allah (47:9): “Iyan ay sapagkat sila ay 
nasuklam sa ibinaba ni Allah kaya naman pinawalang- 
kabuluhan Niya ang mga gawa nila.” 

6. Ang nangungutya sa anuman sa Relihiyon ng Sugo (SAS) o 
gantimpala o kaparusahan nito ay naging Kafir na. Nagsabi si 
Allah (9:65-66): “...Sabihin mo: “Kay Allah, sa mga Tanda 
Niya, sa Sugo Niya kayo ba ay nangungutya? Huwag na 
kayong magdahilan; tumanggi na kayong sumampalataya 
pagkatapos ng pagsampalataya ninyo....” 

7. Ang Panggagaway. 2 Ang nagsasagawa nito o tumatangkilik dito 

ay naging Kafir na. Sinabi ni Allah (2:102): . .Ngunit hindi 

nagtuturo ang dalawang ito sa isa man hangga’t hindi 
nagsasabi ang mga ito: “Kami ay tukso lamang, kaya 
huwag kang tumalikod sa pananampalataya.”...” 

1 Ang Mu‘amalah ay anumang gawaing ginagawa ng mga tao sa pagitan nila 
tulad ng pagtitinda at pagbili, at pangungutang at pagpapautang. 

2 Ang panggagaway o Sihr sa wikang Arabe ay ang anumang gawaing gumagamit 
ng karunungang itim o nagpapatulong sa mga jinni o mga masamang espiritu o 
mga maligno. Ang mga taong maituturing na nagsasagawa ng panggagaway ay = 

8. Ang pagkampi at pakikipagtulungan sa mga Mushrik laban 

sa kapwa mga Muslim. Nagsabi si Allah (5:51): “...Ang 
sinumang magpapatangkilik sa kanila mula sa inyo, tunay 
na siya ay kabilang sa kanila. Tunay na si Allah ay hindi 
nagpapatnubay sa mga taong lumalabag sa katarungan.” 

9. Ang naniniwala na may mga tao na maaaring hindi 
masaklawan ng Batas na ipinahayag kay Muhammad 
(SAS), siya ay Kafir na dahil ang sabi ni Allah (3:85): “Ang 
sinumang maghahangad ng iba pa sa Islam bilang 
relihiyon, hindi iyon matatanggap sa kanya, at siya sa 
Kabilang-buhay ay kabilang sa mga talunan.” Hindi 
pinahihintulutan ang sinumang inabot ng mensahe ni Propeta 
Muhammad (SAS) na sumunod sa batas ng iba pa sa kanya o 
maniwalang ang kaligtasan ay nasa pagsunod sa pamamaraan 
na iba pa sa kanyang pamamaraan. 

10. Ang pag-ayaw sa Relihiyon ni Allah (Islam): hindi pinag- 
aaralan ito at hindi kumikilos ayon sa mga katuruan nito 
sapagkat ang sabi ni Allah (32:22): “At sino pa ang higit na 
lumalabag sa katarungan kaysa kanya na pinaalalahanan 
na hinggil sa mga kapahayagan ng kanyang Panginoon at 
pagkatapos ay inayawan pa niya ang mga ito? Tunay na 
Kami, sa mga sumasalansang, ay maghihiganti.” Iyan ay sa 
pamamagitan ng pag-ayaw na matutunan ang pangunahing 
katuruan ng Islam na sa pamamagitan nito ang tao ay nagiging 
Muslim. Hindi ibig sabihin nito na obligadaong pag-aralan 
ang lahat ng detalye ng Islam. 

=ang mahikero, tibu\aryo,mangkuku\am,faithhealer y manghuhula, angagayuma, 
at iba pang maituturing na kabilang sa kanila, Subalit hindi lahat ng taong nag- 
aangkin o tinataguriang mahikero o albularyo o manghuhula ay mga tunay na 
manggagaway dahil ang iba sa kanila ay wala naman talagang kapangyarihang 
manggaway; nanunuba lamang sila ng mga uto-uto. 

Walang pinagkaiba sa lahat ng mga Nakalalabag na ito sa 
pagitan ng taong seryoso o di-seryoso o nagbibiro, maliban na 
lamang sa napilitan sapagkat wala siyang pananagutan sa 
ganitong kalagayan. 







